section_heading: Radnja
paragraph_text: Radnja započinje u tvornici: u nehumanim radnim uvjetima, uz zaglušujuću buku, mladi radnik Bill se sukobljava s nadzornikom. Svađa preraste u fizički sukob i Bill nehotice ubija protivnika udarivši ga lopatom. Odmah odluči pobjeći iz Chicaga; sa sobom vodi mlađu sestru Lindu i svoju djevojku Abby koju također predstavlja kao sestru da izbjegnu ogovaranja ljudi koje sreću na putovanju.